recursal/SuperWikiNEXT-32B huggingface dataset:
এই নিবন্ধটি মিশর, বসনিয়া এবং দিয়ারবেকিরে উসমানীয় গভর্নর (মৃত্যু ১৫৬০) সম্পর্কে। উসমানীয় উজিরে আজমের (মৃত্যু ১৫১১) জন্য খাদিম আলি পাশা দেখুন। আর লেপান্তোর যুদ্ধে নিহত উসমানীয় নৌবাহিনীর কাপুদান পাশার জন্য মুয়াযযিনজাদা আলি পাশা দেখুন।
**খাদিম আলি পাশা** (এছাড়াও **সোফু আলি পাশা** বা **সুফি আলি পাশা** নামে পরিচিত; ১৫৬০ সালের সেপ্টেম্বরে মৃত্যুবরণ করেন) ছিলেন একজন উসমানীয় গভর্নর; যিনি দিয়ারবেকির ভিলায়েত (১৫৩৭/৩৮ – ১৫৪০/৪১), বসনিয়া ভিলায়েত (১৫৫২ থেকে এপ্রিল ১৫৫৯) এবং মিশর ভিলায়েত (এপ্রিল ১৫৫৯ সেপ্টেম্বর ১৫৬০ সালে তার মৃত্যুর আগ পর্যন্ত)—এর উসমানীয় গভর্নর হিসেবে দায়িত্ব পালন করেছিলেন।

১৫৬০ সালে আলি পাশা আচেহ থেকে দীর্ঘ যাত্রার পর অ্যাডমিরাল পদে সাইদি আলি রেইসের পুনঃনিযুক্তিকে অবরুদ্ধ করেন, যা রুস্তম পাশা কর্তৃক চাপ দেওয়া হয়েছিল। এর পরিবর্তে সেফার রেইসকে উসমানীয় সাম্রাজ্যের সমগ্র ভারত মহাসাগরীয় নৌবহরের সর্বোচ্চ কমান্ডে উন্নীত করা হয়েছিল।

আলি পাশা ১৫৬০ সালের সেপ্টেম্বরে মিশরের গভর্নর হিসেবে দায়িত্বে থাকা অবস্থায় মারা যান। তাকে কায়রোর নেক্রোপলিসে দাফন করা হয়। তার মৃত্যুর পর আলি পাশার উত্তরসূরিরা ওয়াকফ (উত্তরাধিকার দান) হতে ইস্তাম্বুল স্থাপত্য শৈলীতে সারাজেভোতে (যেখান থেকে তিনি বসনিয়া ভিলায়েত শাসন করতেন) আলী পাশা মসজিদ তৈরি করেছিলেন।

তথ্যসূত্র
---------

1. 1 2 3  Giancarlo Casale (২৬ জানুয়ারি ২০১০)। *The Ottoman Age of Exploration*। Oxford University Press। পৃষ্ঠা 110। আইএসবিএন 978-0-19-979879-7।
2. 1 2  Mehmet Süreyya (১৯৯৬) [1890], Nuri Akbayar; Seyit A. Kahraman, সম্পাদকগণ, *Sicill-i Osmanî* (Turkish ভাষায়), **1**, Beşiktaş, Istanbul: Türkiye Kültür Bakanlığı and Türkiye Ekonomik ve Toplumsal Tarih Vakfı, পৃষ্ঠা 287, আইএসবিএন 9789753330411 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)

* "The Ottomans"। Egypt State Information Service। সংগ্রহের তারিখ ২০১৩-১০-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| রাজনৈতিক দপ্তর
 |
| --- |
| পূর্বসূরীইসকেন্দার পাশা | **মিশরের উসমানীয় গভর্নর**১৫৫৯–১৫৬০ | উত্তরসূরীকারা শাহিন মুস্তফা পাশা |
|
গোল্লাভামা শাড়ি
**গোল্লাভামা শাড়ি** অথবা **সিদ্দিপেট গোল্লাভামা** হল ভারতের তেলেঙ্গানা রাজ্যের সিদ্দিপেট অঞ্চলে তৈরি করা শাড়ি। এই সুতির শাড়িগুলি তাদের অন্তস্থিত চিত্রকর্ম এবং মোটিফের জন্য জনপ্রিয়।
গোল্লভামা শাড়ি বা সিদ্দিপেট গোল্লাভামা সুতির শাড়ি বিশ্বব্যাপী বিখ্যাত এবং এমনকি এর ভৌগোলিক নির্দেশক চিহ্নও রয়েছে।

উৎস
---

গোল্লভামা শাড়িগুলি বোনা হয় তেলেঙ্গানার সিদ্দিপেট অঞ্চলে। শাড়িগুলির নাম এসেছে সেগুলির অনন্য অন্তস্থিত চিত্রকর্মের কৌশল এবং গোল্লাভামার (গোয়ালিনী) মোটিফ থেকে। বলা হয় যে গোল্লা (গবাদি পশু পালক) সম্প্রদায়ের মহিলাদের উজ্জ্বল স্কার্ট এবং ওড়না পরে দুধ এবং দইয়ের হাঁড়ি বহন করে নিয়ে যাওয়ার চারুতা দ্বারা অনুপ্রাণিত হয়ে এই মোটিফটি নেওয়া হয়েছিল।

বর্ণনা
------

শাড়িগুলি বেশিরভাগই একক রঙের হয় এবং পুরো কাপড় জুড়ে ছোট ছোট গোল্লাভামা বুটি থাকে, বৃহত্তর জটিল মোটিফগুলি শাড়ির পাড় এবং / অথবা আঁচলে প্রদর্শিত হয়। সাধারণত শাড়ির নকশা করতে তিনটি মোটিফ ব্যবহার করা হয়, যেমন গোল্লাভামা, বাথুকাম্মা এবং কোলাতম। তবে এর মধ্যে গোল্লভামা সবচেয়ে বেশি ব্যবহৃত হয়।

মোটিফটি তৈরির ক্ষেত্রে, একটি পরিষ্কার নকশা পেতে, তাঁতিকে খুব সাবধানে রঙ্গিন সুতো শাড়ীর টানার মধ্য দিয়ে নিয়ে যেতে হয়। এটি অত্যন্ত সময় সাপেক্ষ কাজ।

ভৌগোলিক নির্দেশক অধিকার
-----------------------

শাড়িটি বৌদ্ধিক সম্পত্তি অধিকার সংরক্ষণ বা ভৌগোলিক নির্দেশক (জিআই) মর্যাদা পেয়েছে। কিন্তু এতে তাঁতিদের বিক্রি বাড়েনি।

তথ্যসূত্র
---------

1. ↑  "Cotton charm"। *The Hindu*। ২১ মে ২০১৪ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২১।
2. ↑  "News Archives: The Hindu"। hindu.com। ১৬ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২১।
3. ↑  G. Venkataramana Rao। "Textile traditions of the State on display"। *The Hindu*।
4. ↑  "Gollabhama Saree"। সংগ্রহের তারিখ ৯ মার্চ ২০২১।
5. ↑  "Gollabhama"। ২১ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২১।
6. ↑  "Extinction looms over Gollabhama weavers"। সংগ্রহের তারিখ ৯ মার্চ ২০২১। [*স্থায়ীভাবে অকার্যকর সংযোগ*]
গোস্বেরেশ্বর শিভা মন্দির হল ভারতের হিন্দু মন্দির, যা ভারতের উড়িষ্যায রাজ্যের ভুবনেশ্বর শহরে অবস্থিত শিবের মূর্তি নিবেদিত মন্দির। মন্দির কমপ্লেক্সের দেয়ালের মধ্যে শিবকে নিবেদিত তিনটি হিন্দু মঠ রয়েছে।.

অবস্থান
-------

এই শিব মন্দিরটি ভারতের ওড়িশা রাজ্যের যাজধানী ভূবনেশ্বরে অবস্থিত। মন্দিরটি ২০.১৪ ডিগ্রি উত্তর থেকে ৮৫.৪৯ ডিগ্রি পূর্বে অবস্থিত। এই মন্দির ওড়িশার খুর্দা জেলার ভূবেনশ্বরের ওল্ড টাউনে অবস্থান করছে।

ইতিহাস
------

মন্দিরটি গঙ্গের রাজত্বে নির্মিত হয়। এটি ভূবনেশ্বরের প্রাচীন মধ্যযুগীয় শিব মন্দির গুলির মধ্যে একটি। ১৪ তম শতকে শিব মন্দিরটি নির্মিত হয়েছিল। মন্দিরটির একটি কাল্পনিক মন্দির রয়েছে। এটি একটি জীবন্ত মন্দির এবং যার প্রসিদ্ধ দেবতা একটি সার্কুলার ইউনিপিথের মধ্যে বা বৃত্তাকার বেদির উপর একটি শিব লিঙ্গ। মন্দির মেরামত করা হয় ওড়িশা রাজ্য পুরাতত্ত্ব দ্বারা X এবং XI অর্থ কমিশন পুরস্কার পাপ্ত। শিবরাত্রি এবং সংক্রান্তির মত ধর্মীয় অনুষ্ঠান পালন করা হয় এই শিব মন্দিরে।

গঠন
---

মন্দিরটি লম্বায় ২.৭০ মিটার বা ৮.১ ফুট, প্রস্তে ২.৪০ মিটার বা ৭.২ ফিট মিটার এবং মন্দিরের উচ্চতা ৪.৫০ মিটার বা ১৩ ফুট। বন্দরিটা একটি মাত্র ভবন দ্বারা গড়ে উঠেছে। মন্দিরটি পশ্চিম দিকে মুখ করে অবস্থান করছে। মন্দিরটি একটি বর্গক্ষেত্রের উপর অবস্থান করছে। মন্দিরের একটি বারান্দার রয়েছে, যা ০.৩০ মিটার স্থান বিশিষ্ট।

স্থাপত্য
--------

* কাঠামোগত ব্যবস্থা: কলিঙ্গ শৈলী, আদেশ পিভা ভিমানা
* বিল্ডিং কৌশল: অশলার শুকনো চাদর
* নির্মাণ সামগ্রী: মোটা শিলা

তথ্যসূত্র
---------

1. ↑  "Gosagaresvar precinct Siva Temple-III, Old Town, Bhubaneswar,Dist.-Khurda" (পিডিএফ)। *ignca.nic.in*। সংগ্রহের তারিখ ২২ অক্টোবর ২০১৭।
2. 1 2  "Gosagaresvar precinct Siva Temple-III," (পিডিএফ)। *ignca.nic.in*।
**বেঙ্গল গ্লোবাল বিজনেস সামিট**  বা *বিশ্ব বাংলা বাণিজ্য সম্মিলন* হল পশ্চিমবঙ্গের একটি বাণিজ্য সম্মিলন। এই সম্মিলন প্রতি বছর জানুয়ারি মাসে অনুষ্ঠিত হয়। এই সম্মিলনে বিশ্বের বিভিন্ন দেশের শিল্প ও কূটনৈতিক প্রতিনিধিরা যোগ দেন। পশ্চিমবঙ্গের এই বাণিজ্য সম্মিলন ২০১৫ সালে প্রথম শুরু হয় কলকাতায়। এর পর ২০১৬ সালে এই বাণিজ্য সম্মিলন হয় পশ্চিমবঙ্গের বন্দর ও শিল্প নগরী হলদিয়ায় এবং ২০১৭ সালের ২০ ও ২১ জানুয়ারি কলকাতায় বাণিজ্য সম্মিলয় অনুষ্ঠিত হয়।এই সম্মিলনের মাধ্যমে পশ্চিমবঙ্গ সরকার পশ্চিমবঙ্গের বাণিজ্য সম্ভাবনা তুলে ধরে বাণিজ্য প্রতিনিধির সামনে এবং শিল্পপতিরা বিভিন্ন প্রকল্পে অর্থ লগ্নির মোউ স্বাক্ষর করেন।

ইতিহাস
------

পশ্চিমবঙ্গ দেশ স্বাধীনতার আগে এবং স্বধীনতার পর এক দশক পর্যন্ত(১৯৪৭-১৯৫৭) ভারত এর মধ্যে শিল্প উৎপাদনে প্রথম ছিল। কিন্তু এর পর রাজ্যে বিভিন্ন শিল্প কারখানা বন্ধ হয়। ফলে রাজ্যে শিল্প উৎপাদন কমে এবং শিল্প উৎপাদনে রাজ্যটি দেশের মধ্যে পিছনের সারিতে অবস্থান করে।এই কারণে রাজ্যে নতুন শিল্প ও পুজির অভাব দেখা দেয়। রাজ্যে শিল্প উৎপাদন বৃদ্ধি, নতুন শিল্প স্থাপন, পরিকাঠামো গঠন, বিদ্যুৎ এর যোগান, বন্দর উন্নয়ন প্রভৃতি খাতে লগ্নি বৃদ্ধি এর জন্য এবং শিল্প ভাবমূর্তী গঠনের জন্য পশ্চিমবঙ্গ সরকার বাণিজ্য সম্মিলন অনুষ্ঠিত করার পরিকল্পনা নেয়। এই সম্মিলনের নাম দেওয়া হয় বেঙ্গল গ্লোবাল বিজনেস সামিট বা **বিশ্ব বাংলা বাণিজ্য সম্মিলন**। এই সম্মিলন প্রথম অনুষ্ঠিত হয় কলকাতায় ২০১৫ সালে।

বেঙ্গল গ্লোবাল বিজনেস সামিট-২০১৫
--------------------------------

পশ্চিমবঙ্গে শিল্প লগ্নি বৃদ্ধির লক্ষে প্রথম *বিশ্ব বাংলা বাণিজ্য সম্মিলন*  হয় ২০১৫ সালে। এটি *বেঙ্গল গ্লোবাল বিজনেস সামিট-২০১৫*  নামে পরিচিত ।এই সম্মিলনের উপস্থিত ছিলেন দেশ বিদেশের বিভিন্ন শিল্প প্রতিনিধি।এই সম্মিলনে রাজ্যের বিভিন্য প্রকল্পে ও নতুন শিল্প স্থাপনের লক্ষে প্রচুর লগ্নি প্রস্তাব পাওয়া যায়।রাজ্য সরকারের থেকে ঘোষণা করা হয় এই সম্মিলনে মোট লগ্নি প্রস্তাবের পরিমাণ ছিল ₹২,৪৫,০০০ কোটি (US$ ২৯.৯৫ বিলিয়ন)।

বেঙ্গল গ্লোবাল বিজনেস সামিট-২০১৬
--------------------------------

আরও দেখুন
---------

* উত্তর পূর্ব বাণিজ্য সম্মেলন

তথ্যসূত্র
---------

1. ↑  "Bengal Global Business Summit"। সংগ্রহের তারিখ ২২-০১-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "বেঙ্গল গ্লোবাল বিজনেস সামিট শুরু হচ্ছে শুক্রবার"। *Voabangla*। সংগ্রহের তারিখ ২২-০১-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑  "বিনিয়োগ নিয়ে 'চিন্তা'র মধ্যেই আন্তর্জাতিক মঞ্চের শিল্পবার্তায় সস্তিত মুখ্যমন্ত্রী"। *এবেলা*। সংগ্রহের তারিখ ২২-০১-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

টেমপ্লেট:ভারতের বাণিজ্য সম্মিলন
**তাজুল ইসলাম মোহাম্মদ ফারুক** একজন প্রবীণ বাংলাদেশী রাজনীতিবিদ ও সংসদ সদস্য।

রাজনৈতিক জীবন
-------------

১৯৬৬ সালের ছয় দফা আন্দোলনের মধ্য দিয়ে তার রাজনৈতিক জীবনের শুরু হয়। ১৯৬৬ সালে তিনি ঈশ্বরদী থানা ছাত্রলীগের সভাপতি নির্বাচিত হন। ১৯৬৭ সাল পর্যন্ত এই দায়িত্ব পালন করেন। এরপর তিনি ১৯৬৮ সালে রাজশাহী কলেজে ছাত্রলীগের নেতৃত্বে আসেন। ১৯৬৯ সালে তিনি অভ্যুত্থানে সক্রিয় অংশগ্রহণ করেন।

১৯৭৪ সালে তিনি মূল সংগঠন আওয়ামী লীগের স্থানীয় পর্যায়ের নেতৃত্বে আসেন। তিনি ১৯৭৪ থেকে ১৯৭৯ সাল পর্যন্ত দুর্গাপুর থানা আওয়ামী লীগের সাধারণ সম্পাদক হিসেবে দায়িত্ব পালন করেন। পরে তিনি রাজশাহী জেলা আওয়ামী লীগের নেতৃত্বে আসেন।

১৯৭৯ থেকে ১৯৮৭ সাল পর্যন্ত তিনি রাজশাহী জেলা আওয়ামী লীগের সাংগঠনিক সম্পাদকের দায়িত্ব পালন করেন। ১৯৯০ সালে তিনি দুর্গাপুর উপজেলার চেয়ারম্যান নির্বাচিত হন। রাজনৈতিক কারণে স্বৈরশাসন আমলে তাজুল ইসলাম মোহাম্মদকে ফেরারি জীবন-যাপন করতে হয়। পুলিশি নিপীড়নের কারণে ১৯৮৭ সালের অক্টোবর থেকে ১৯৮৮ সালের জুন পর্যন্ত আত্মগোপনে থাকেন। কিন্তু দলীয় নেতৃত্ব প্রদান করেন আত্মগোপনে থেকেই।

তিনি ১৯৭৪ থেকে ১৯৭৯ সাল পর্যন্ত রাজশাহীর দুর্গাপুর থানা আওয়ামী লীগের সাধারণ সম্পাদক হিসেবে দায়িত্ব পালন করেন। ১৯৭৯ থেকে ১৯৮৭ সাল পর্যন্ত তিনি জেলা আওয়ামী লীগের সাংগঠনিক সম্পাদকের দায়িত্ব পালন করেন। রাজনৈতিক কারণে ১৯৮৭ সালের অক্টোবর থেকে ১৯৮৮ সালের জুন পর্যন্ত আত্মগোপনে থাকেন। ১৯৯০ সালে তিনি আওয়ামী লীগের সমর্থনের দুর্গাপুর উপজেলা পরিষদের চেয়ারমম্যান নির্বাচিত হন। ১৯৯১ সালে প্রথম রাজশাহী-৪ আসনের সংসদ সদস্য নির্বাচিত হন।

এরই মধ্যে তাজুল ফারুক রাজশাহী কৃষি উন্নয়ন ব্যাংকের চেয়ারম্যান হিসেবেও দায়িত্ব পালন করেন। ১৯৯২ সালে তিনি জেলা আওয়ামী লীগের সাধারণ সম্পাদক নির্বাচিত হন। ১৯৯৩ সালে নির্বাচিত হন সভাপতি।

২০০৫ সালে তিনি রাজশাহী জেলা আওয়ামী লীগের সভাপতি হন।

মৃত্যু
------

৩১ জানুয়ারি ২০১৯ তারিখে সন্ধ্যায় তিনি হৃদরোগে আক্রান্ত হন। এরপর রাজশাহী উপ-শহরের বাড়ি থেকে তাকে রামেক হাসপাতালে নেওয়া হয়। সেখানে চিকিৎসাধীন অবস্থায় তিনি মৃত্যুবরণ করেন।

তথ্যসূত্র
---------

1. ↑  "সাবেক এমপি তাজুল ফারুকের মৃত্যুতে প্রধানমন্ত্রীর শোক"। *banglanews24.com*। ১ ফেব্রুয়ারি ২০১৯। সংগ্রহের তারিখ ৩ ফেব্রুয়ারি ২০১৯।
2. ↑  "সাবেক এমপি তাজুল ফারুক আর নেই"। *www.bd-pratidin.com*। বাংলাদেশ প্রতিদিন। ৩১ জানুয়ারি ২০১৯। সংগ্রহের তারিখ ২ ফেব্রুয়ারি ২০১৯।
**কোরিয়া মুসলিম ফেডারেশন** ( **কেএমএফ** ) দক্ষিণ কোরিয়ায় ১৯৬৭ সালে প্রতিষ্ঠিত একটি মুসলিম সংগঠন। কেএমএফ কোরিয়ান মুসলিম ছাত্র সমিতি এবং কোরিয়া ইনস্টিটিউট ফর ইসলামিক কালচারের তত্ত্বাবধান করে। ফেডারেশনটি কোরআন শিক্ষার জন্য একটি মাদ্রাসাকে সহায়তাও দেয়।

ইতিহাস
------

সংগঠনটি ১৯৬৬ সালে গঠিত হয়েছিল এবং ১৯৬৭ সালে কোরিয়ার সংস্কৃতি ও তথ্য মন্ত্রণালয়ের মাধ্যমে আইনগত সত্তা হিসাবে নিবন্ধিত হয়েছিল।

কার্যক্রম এবং ক্রিয়াকলাপ
-------------------------

এই সংস্থার মূল লক্ষ্য হল কোরিয়ান মুসলমানদের ধর্মীয় ও সম্প্রদায় বিষয়গুলির ব্যবস্থাপনা করা এবং দাতব্য সংস্থা ও মিশনারি কাজে নিযুক্ত থাকা।  সংস্থাটি বড় শহরগুলিতে মিশনারি সেন্টার স্থাপন, বিদ্যমান মসজিদ উন্নয়ন এবং ইমামদের প্রশিক্ষণের বিষয়ে কাজ করে।  কোরিয়ান মুসলমানদের জন্য ইসলাম, স্থানীয় বিষয়াদি এবং অন্যান্য প্রাসঙ্গিক উপকরণ সম্পর্কিত তথ্যও এখানে পাওয়া যায়।

আরো দেখুন
---------

* এশিয়ায় ইসলাম

তথ্যসূত্র
---------

1. ↑  Azad, Shirzad (২০১৫)। *Koreans in the Persian Gulf: Policies and International Relations*। Routledge। পৃষ্ঠা 49। আইএসবিএন 978-1-317-55212-3।
2. ↑  한국국제교류재단 (২০১১)। *Newsletter*। Korea Foundation। পৃষ্ঠা 11।
3. ↑  Hyde, Georgie D. M. (১৯৮৮)। *South Korea: Education, Culture and Economy*। Springer। পৃষ্ঠা 20। আইএসবিএন 978-1-349-10039-2।

বহিঃসংযোগ
---------

* ইউটিউবে কোরিয়া মুসলিম ফেডারেশনের চ্যানেল
**ফিরাত বিশ্ববিদ্যালয়** হলো তুরস্কের এলাজিগে অবস্থিত একটি রাষ্ট্রীয় বিশ্ববিদ্যালয়। বিশ্ববিদ্যালয়টি ১৯৭৫ সালে প্রতিষ্ঠিত হয় এবং ফোরাত নদীর তুর্কি নামের নামানুসারে নামকরণ করা হয়। ফোরাত ইলাজিগের কাছে উৎপন্ন হয়েছে। পূর্ব তুরস্কের অন্যতম প্রধান একাডেমিক প্রতিষ্ঠান হওয়ায়, বিশ্ববিদ্যালয়ের বারোটি স্কুল, চারটি প্রতিষ্ঠান, একটি রাষ্ট্রীয় সংরক্ষণশালা, তিনটি বৃত্তিমূলক উচ্চ বিদ্যালয় এবং একুশটি গবেষণা কেন্দ্র রয়েছে যা বৈজ্ঞানিক ও প্রযুক্তিগত অগ্রগতি এবং গবেষণার উপর জোর দেয়।

ইতিহাস
------

প্রাথমিকভাবে ১৯৬৭ সালে ইলাজিগ টেকনিক্যাল কলেজ হিসেবে চালু হয়, এবং ইলাজিগ স্টেট একাডেমি অফ ইঞ্জিনিয়ারিং অ্যান্ড আর্কিটেকচার হিসেবে পুনঃনামকরণ করা হয়, ১৯৭৫ সালে স্কুল অফ ভেটেরিনারি মেডিসিনের সাথে বিশ্ববিদ্যালয়ের মূল প্রোগ্রাম এবং কাঠামো তৈরি করে ফিরাত বিশ্ববিদ্যালয় প্রতিষ্ঠা লাভ ও তার বর্তমান নাম লাভ করে। ভেটেরিনারি মেডিসিন স্কুল যা ১৯৭০ সালে আঙ্কারা বিশ্ববিদ্যালয়ের দূরবর্তী স্কুল হিসাবে ইলাজিগে প্রতিষ্ঠিত হয়েছিল।

অধিভুক্তি
---------

বিশ্ববিদ্যালয়টি ককেশাস বিশ্ববিদ্যালয় সমিতির সদস্য।

তথ্যসূত্র
---------

1. ↑  Tüm Uyeler. kunib.com
**সুপ্রভা দেবী** (অসমীয়া:  সুপ্ৰভা দেৱী; ইংরেজি: Suprabha Devi) অসমীয়া চলচ্চিত্র প্রযোজিকা এবং অসমের প্রথম মহিলা পরিচালিকা। ১৯৮৪ সালে তিনি নয়নমণি ও ১৯৮৬ সালে সরবজান পরিচালনা করেছেন। ১৯৮৫ তিনি **শিল্পী** পুরস্কার লাভ করেছিলেন।

জন্ম
----

১৯৩৮ সালের ২৪শে ডিসেম্বর তারিখে অসমের তৈলক্ষেত্র ডিগবয়ে জন্মগ্রহণ করেন। তাঁর পিতার নাম যোগেন্দ্র কুমার রাজখোয়া ও মাতার নাম স্বর্ণপ্রভা রাজখোয়া। অধ্যয়ণকাল থেকেই তিনি সঙ্গীত ও ক্রিড়ায় পারদর্শীতা প্রদর্শন করেছিলেন।

কর্মজীবন
--------

দ্বিজেন্দ্র নারায়ণের সঙ্গে বিবাহ বন্ধনে আবদ্ধ হওয়ার পর থেকেই তিনি অসমীয়া চলচ্চিত্র জগতে জড়িত হন। তিনি অসমের প্রথম মহিলা চলচ্চিত্র পরিচালিকা। ১৯৭০ সালে যোগ-বিয়োগ, ১৯৭২ সালে তরামাই, ১৯৭৬ সালে মরমী, ১৯৭৯ সালে রাংঢালী চলচ্চিত্র নিজ স্বামীর সাথে পরিচালনা করেছিলেন কিন্তু স্বামীর মৃত্যুর পর ১৯৮৪ সালে তিনি স্বয়ং নয়নমণি পরিচালনা করেছিলেন।এই চলচ্চিত্রে নিপন গোস্বামী ও বিদ্যা রাও অভিনয় করেছিল এবং জিতু-তপন সঙ্গীত পরিচালনা করেছিলেন। 
১৯৮৫ সালে অসম সরকার তাঁকে **শিল্পী** পুরস্কার দ্বারা সম্মানীত করেছিল । ১৯৮৬ সালে তিনি রসরাজ লক্ষ্মীরাজ বেজবরুয়ার রচিত সরবজান কাহিনী অবলম্বনে সরবজান নামক চলচ্চিত্র নির্মাণ করেছিলেন। এই চলচ্চিত্রে তেজপুরের হীরেন চৌধুরী তাঁর সাথে পরিচালক রূপে কাজ করেছিলেন। অন্যদিকে তিনি একজন গীতিকার রূপে বিখ্যাত ছিলেন। তিনি বহুসংখ্যক তথ্যচিত্র ও ধারাবাহিক পরিচালনা ও প্রযোজনা করেছেন যা গুয়াহাটি দূরদর্শন কেন্দ্রে সম্প্রচারিত হয়েছে। ২০০৩ সালে তিনি জিলিকাব লুইতর পার নামক ধারাবাহিক পরিচালনা করেছিলেন
।

মৃত্যু
------

সুদীর্ঘ ৫ বৎসর বৃক্ক রোগে আক্রান্ত হয়ে ২০১১ সনের ১৪ই জুন গুয়াহাটির ইন্টারন্যাশন্যাল হস্পিতালে মৃত্যুবরণ করেন। মৃত্যুর সময় তাঁর বয়স ছিল ৭৩ বৎসর।

তথ্যসূত্র
---------

1. 1 2 3  "Suprabha Devi passes away at 73"। The Telegraph। সংগ্রহের তারিখ ২৫ ডিচেম্বৰ, ২০১১।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
2. 1 2  "দ্য চানডে ইণ্ডিয়ান"। সংগ্রহের তারিখ ২৫ ডিচেম্বৰ, ২০১১।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
3. ↑  "Eminent film director Suprabha Devi passes away"। The Sentinel। সংগ্রহের তারিখ ২৫ ডিচেম্বৰ, ২০১১।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
4. ↑  "আমাৰ অসম"। জি এল পাব্লিকেশ্যন। ১৫ জুন, ২০১১। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ ডিচেম্বৰ, ২০১১।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
নাতির সাথে ঐতিহ্যবাহী ফিরান পরিহিত প্রবীণ কাশ্মীরি
**ফিরান** বা **ফেরান** এই শব্দ সম্পর্কেউচ্চারণ (সাহায্য·তথ্য) হল কাশ্মীর উপত্যকায় পুরুষ এবং স্ত্রী উভয়ের পরিধানযোগ্য ঐতিহ্যবাহী পোশাক।  ফিরান দুটি আলখাল্লা জাতীয় পোশাক নিয়ে গঠিত, একটি অপরটির উপরে থাকে। ঐতিহ্যবাহী ফিরান পায়ের পাতা পর্যন্ত প্রসারিত থাকে, যেটি ১৯ শতকের শেষের দিক পর্যন্ত জনপ্রিয় ছিল। তবে, ফিরানের একটি অপেক্ষাকৃত আধুনিক প্রকরণ হাঁটুর নীচে পর্যন্ত প্রসারিত থাকে, এটি আফগানিস্তানে পরিহিত পোশাকের ধরনে একটি সুথানের (শালওয়ারের ঢিলে ঢালা রূপ) ওপর পরা হয়। সুথানের ওপর দীর্ঘ ফিরান পরিধান করা ঐচ্ছিক, কারণ ঐতিহ্য অনুযায়ী ফিরানের সাথে কোন নিম্নাঙ্গের পোশাক পরা হয় না। চিরায়ত ফিরানগুলি পাশের দিকে কাটা থাকেনা।

কিছু সূত্র অনুযায়ী, ১৫৮৬ সালে মুঘল সম্রাট আকবর উপত্যকাটি জয় করার পর সেখানে ফিরান পোশাকটি চালু করা হয়েছিল।

গ্রীষ্মে, সুতোর তৈরি ফিরান ব্যবহার করা হয়, কিন্তু শীতকালে ব্যবহারের ফিরান পশম দিয়ে তৈরি হয়, বিশেষত তুষারপাতের সময় শরীরকে ঢেকে রাখা এবং ঠান্ডা থেকে রক্ষা করা এর কাজ। এই পোষাকগুলি কাশ্মীর উপত্যকার বাসিন্দারা এবং চেনাব উপত্যকায় বসবাসকারী কাশ্মীরি জনগণ ব্যবহার করে।

চেনাব উপত্যকার ডোডা জেলায় ফিরান পরিহিত এক যুবক

ব্যুৎপত্তি
----------

'ফিরান' শব্দের উৎপত্তি সম্পর্কে ঐক্যমত্য নেই। তবে, মনে হয় এই শব্দটি ফার্সি শব্দ 'পেরাহান' থেকে এসেছে যার অর্থ শার্ট। এই পোশাকটি কাশ্মীরে পনেরো শতকের আগে থেকেই প্রচলিত ছিল।

আরো দেখুন
---------

* কাশ্মীরি জনগণ
* সালোয়ার-কামিজ

তথ্যসূত্র
---------


উইকিঅভিধানে ***ফিরান*** শব্দটি খুঁজুন।

1. ↑  Bakshi, S. R. (১৯৯৭)। *Kashmir Through Ages (5 Vol) By S. R. Bakshi*। আইএসবিএন 9788185431710।
2. ↑  Tikoo, Colonel Tej K.। *Colonel Tej K Tikoo (2013) Kashmir: Its Aborigines and Their Exodus*। আইএসবিএন 9781935501589।
3. ↑  *Letters from India and Kashmir (1874)*। ১৮৭৪।
4. ↑  Raina, Mohini Qasba (১৩ নভেম্বর ২০১৪)। *Raina, Mohini Qasba (2013) Kashur The Kashmiri Speaking People*। আইএসবিএন 9781482899450।
5. ↑  Sengupta, Pradip Kumar (১৯৯১)। *Asoke Kumar Bhattacharyya, Pradip Kumar Sengupta Foundations of Indian Musicology: Perspectives in the Philosophy of Art and Culture (1991)*। আইএসবিএন 9788170172734।
6. ↑  Bamzai, P. N. K. (১৯৯৪)। *(1994) Culture and Political History of Kashmir, Volume 1*। আইএসবিএন 9788185880310।
7. ↑  "The Untold Story Of Kashmiri Pheran And Its Place In Kashmir's History"। *www.outlookindia.com/*। সংগ্রহের তারিখ ২০১৯-১২-০৬।
8. ↑  Dewan, Parvez (২০০৪)। *Dewan, Parvez (2004) Parvéz Dewân's Jammû, Kashmîr, and Ladâkh: Kashmîr*। আইএসবিএন 9788170491798।
**ফিরোজা আদম** (১৬ আগস্ট ১৯৬১ - ৯ আগস্ট ১৯৯৪) ছিলেন দক্ষিণ আফ্রিকার একজন রাজনৈতিক কর্মী, আফ্রিকান ন্যাশনাল কংগ্রেস এবং অন্যান্য সংস্থার প্রচারক। ১৯৯৪ সালে গাড়ি দুর্ঘটনায় মারা যাওয়ার কিছু আগে তিনি সংসদে নির্বাচিত হয়েছিলেন।

জীবনের প্রথমার্ধ
----------------

ফিরোজা আদম জোহানেসবার্গের লেনাসিয়া জনপদের একটি মুসলিম পরিবারে জন্মগ্রহণ করেছিলেন এবং বড় হয়েছিলেন। তিনি উইটওয়াটারস্র্যান্ড বিশ্ববিদ্যালয়ে পড়াশোনা করেছিলেন, সেখানে তিনি ত্রাসয়াল ভারতীয় কংগ্রেসের সাথে যুক্ত ছাত্রদলের সদস্য হিসাবে রাজনীতিতে সক্রিয় হয়েছিলেন। তিনি আজানিয়ান স্টুডেন্টস অর্গানাইজেশনের নির্বাহী পর্ষদে দায়িত্ব পালন করেছিলেন। অনেক পরে তিনি নেদারল্যান্ডসের ইনস্টিটিউট অফ ইন্টারন্যাশনাল রিলেশনস ক্লিনজেন্ডেলে আন্তর্জাতিক সম্পর্ক এবং কূটনীতি বিষয়ে আরও পড়াশোনা করেছিলেন।

মৃত্যু এবং স্মরণ
----------------

১৯৯৪ সালের ৮ আগস্ট ফিরোজা আদম তিনি কেপটাউনের একটি মুক্তরাস্তা প্রস্থান পথে ভুল রাস্তায় ঢুকে দুর্ঘটনার শিকার হয়ে মৃত্যুবরণ করেছিলেন। তিনি তাঁর ৩৩তম জন্মদিনের কয়েক দিন আগে মারা গিয়েছিলেন। জোহানেসবার্গে তাঁর দেহাবশেষের কবর দেওয়া হয়েছিল।

তথ্যসূত্র
---------

1. ↑  Goolam Vahed, *Muslim Portraits: The Anti-Apartheid Struggle* (Madiba Publishers 2012): 19-20. আইএসবিএন ১৮৭৪৯৪৫২৫X
2. ↑  "About the iTouch Foundation" iTouch Foundation website.
3. ↑  "Feroza Adam" *South African History Online* (17 February 2011).
4. ↑  Kristine Pearson, "Remembering Feroza Adam – Women's Activist and Tireless Friend" *Lifeline Energy*.
5. ↑  Sibusiso Nxumalo, "Death of a Passionate Woman Mourned" *Mail & Guardian* (12 August 1994).
**রঙ্গলাল মুখোপাধ্যায়** (২৪ আষাঢ়, ১২৫০ – ১৭ কার্তিক, ১৩১৬ বঙ্গাব্দ) ছিলেন একজন বাঙালি লেখক ধন্বন্তরিকল্প চিকিৎসক ও যোগী। তবে তিনিই ছিলেন বাংলা বিশ্বকোষের প্রবর্তক।

জন্ম ও সংক্ষিপ্ত জীবনী
----------------------

রঙ্গলাল মুখোপাধ্যায়ের জন্ম ১৮৪৩ খ্রিস্টাব্দের জুলাই-এ ( ১২৫০ বঙ্গাব্দের ২৪ আষাঢ়)  ব্রিটিশ ভারতের অধুনা  পশ্চিমবঙ্গের বর্তমানে উত্তর চব্বিশ পরগনা জেলার রাহুতা গ্রামে। পিতা বিশ্বম্ভর মুখোপাধ্যায় ও মাতা ভবসুন্দরী দেবী। বিশিষ্ট সাহিত্যিক ত্রৈলোক্যনাথ মুখোপাধ্যায় ছিলেন তার অনুজ। রঙ্গলাল জ্যেষ্ঠ সন্তান হওয়ায় এবং সংসারের অসচ্ছল অবস্থার জন্য তাকে বিদ্যালয়ের পাঠ অসম্পূর্ণ রাখতে হয়। তবে তিনি ইংরাজী, বাংলা, সংস্কৃত ও গণিত বিষয়ে স্ব-শিক্ষিত হন। হাস্যোদ্দীপক গান রচনায় তিনি পারদর্শী ছিলেন। সেকারণে 'কাব্য রত্নাকর' নামে তিনি পরিচিত ছিলেন। 
'সোমপ্রকাশ', 'জন্মভূমি', 'কল্পদ্রুম', 'আর্যদর্শন' প্রভৃতি পত্র পত্রিকায় তার রচিত বহু প্রবন্ধ প্রকাশিত হয়। কর্মজীবনের বেশিরভাগ সময় তিনি বিভিন্ন জায়গায় শিক্ষকতা করতেন। এক সময় তিনি শিক্ষকতা করতে বীরভূম জেলার  লাভপুরের দাঁড়কা গ্রামে আসেন। বসবাস শুরু করেন দাঁড়কা সংলগ্ন লাঘোষা গ্রামে। শিক্ষকতার পাশাপাশি তিনি চিকিৎসাবিদ্যায় দক্ষতা অর্জন করে বীরভূমে চিকিৎসকরূপে সুনাম ও অর্থ উপার্জন করেন। সেই অর্জিত অর্থে তিনি মুদ্রণ যন্ত্র ক্রয় করেন এবং **বিশ্বকোষ** অভিধান রচনা ও মুদ্রণে অগ্রসর হন। তার অনুজ  ত্রৈলোক্যনাথ বিশ্বকোষ অভিধানের প্রথম খণ্ড রচনায় রঙ্গলালকে প্রচুর সাহায্য করেছিলেন। এর প্রথম খণ্ড ১৮৮৬ খ্রিস্টাব্দে প্রকাশিত হয়।এরপর দ্বিতীয় খণ্ডের কিছুটা সম্পাদনার পর তিনি ছাপাখানা ও বিশ্বকোষের স্বত্ব  নগেন্দ্রনাথ বসুকে দিয়ে স্থায়ীভাবে লাঘোষে এসে চিকিৎসকের পেশা নিয়ে সর্বত্যাগী সন্ন্যাসীর মতো জীবনযাপন করতে থাকেন।

তার রচিত গ্রন্থসমূহ হল—

* *শরৎশশী*
* *বিজ্ঞান দর্শক*
* *চিত্তচৈতন্যোদয়*
* *বৈরাগ্যবিপিন-বিহার*

রঙ্গলাল মুখোপাধ্যায় ১৩১৬ বঙ্গাব্দের ১৭ কার্তিক বীরভূমের লাঘোষা গ্রামেই ৬৬ বৎসর বয়সে পরলোক গমন করেন।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৬১৭, আইএসবিএন ৯৭৮-৮১-৭৯৫৫-১৩৫-৬
2. ↑  শিশির কুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ৯৫। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
**জন গ্রিগরি থমাস** (ইংরেজি: Greg Thomas; জন্ম: ১২ আগস্ট, ১৯৬০) ওয়েলসের গ্ল্যামারগনের ট্রিবানোস এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৮৭ পর্যন্ত সংক্ষিপ্ত সময়কালের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন, নর্দাম্পটনশায়ার এবং দক্ষিণ আফ্রিকান ঘরোয়া ক্রিকেটে বর্ডার, ইম্পালাস, ইস্টার্ন প্রভিন্সের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করেছেন **গ্রেগ থমাস**।

খেলোয়াড়ী জীবন
---------------

সমগ্র খেলোয়াড়ী জীবনে পাঁচটি টেস্ট ও তিনটি একদিনের আন্তর্জাতিকে অংশগ্রহণ করার সুযোগ পেয়েছেন তিনি। ২১ ফেব্রুয়ারি, ১৯৮৬ তারিখে ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে গ্রেগ থমাসের।

বিখ্যাত ওয়েস্ট ইন্ডিয়ান ব্যাটসম্যান ভিভ রিচার্ডস উত্যক্তকারী বোলারদেরকে সমুচিত জবাবের জন্য প্রসিদ্ধ ছিলেন। ফলে প্রতিপক্ষের অনেক অধিনায়কই এ ধরনের বাক্য প্রয়োগের ক্ষেত্রে খেলোয়াড়দের সাবধান করে দিতেন। কাউন্টি খেলায় প্রতিপক্ষ গ্ল্যামারগনের বিপক্ষে খেলাকালীন থমাস ক্রমাগত উত্ত্যক্ত করতে থাকেন। তিনি রিচার্ডসকে বলেন, এটি লাল, গোলাকৃতি ও ওজনে পাঁচ আউন্স। রিচার্ডস এর পরের বলেই কাছাকাছি নদীতে বলটি ফেলেন। বোলারকে উদ্দেশ্য করে তিনি বলেন, গ্রেগ আপনি জানেন এটি দেখতে কেমন, এখন যান ও খুঁজে বের করেন।

খেলার ধরন
---------

বব উইলিসের অবসরগ্রহণের পর গ্রেগ থমাসকে ইংরেজ ক্রিকেট অঙ্গনে প্রকৃত ফাস্ট বোলার হিসেবে চিহ্নিত করা হতো। তবে, এবড়োথেবড়ো পেসের পাশাপাশি অস্থিরতায় ভোগাসহ প্রায়শঃই আঘাতজনিত সমস্যা তার নিত্যসঙ্গী ছিল।

নিজের সেরা দিনগুলোয় ১৯৮৫-৮৬ মৌসুমে ভীতিপ্রদ ওয়েস্ট ইন্ডিয়ান পেসারদের সাথে গতির পাল্লায় লড়তেন। কিন্তু, ছন্দহীন বোলিংয়ের কারণে অনেকগুলো রান দিয়ে ফেলেন। এ কঠিন সফরের পর ইংল্যান্ডে আরও একটি টেস্ট খেলেন তিনি। কিন্তু, আঘাতের সমস্যা ও ব্যর্থতার পর নর্দাম্পটনশায়ারে দূর্বল ক্রীড়াশৈলী প্রদর্শন করেন তিনি।

অবসর
----

১৯৮৯-৯০ মৌসুমে বিদ্রোহী দলের সদস্যরূপে তৎকালীন আন্তর্জাতিক ক্রিকেট অঙ্গনে নিষিদ্ধঘোষিত দক্ষিণ আফ্রিকা সফরে যান। এরপর আর তাকে ইংল্যান্ড দলের পক্ষে খেলতে দেখা যায়নি।

ব্যক্তিগত জীবনে বিবাহিত তিনি। দুইবার বিবাহ-বিচ্ছেদে পরিণত হয় তার সাংসারিক জীবন। হার্মিওন নাম্নী এক কন্যা ও উইল নামীয় এক সন্তান রয়েছে তার। বর্তমানে তিনি নর্দাম্পটনশায়ারে একাকী বসবাস করছেন।

তথ্যসূত্র
---------

1. ↑  Bateman, Colin (১৯৯৩)। *If The Cap Fits*। Tony Williams Publications। পৃষ্ঠা 172। আইএসবিএন 1-869833-21-X।
2. ↑  Lighter examples of sledging - BBC Sport

বহিঃসংযোগ
---------

* ইএসপিএনক্রিকইনফোতে গ্রেগ থমাস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে গ্রেগ থমাস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**সুফ্ইয়ান বিন `উয়াইনাহ** (আরবি: ابو محمد سفيان بن عيينة بن ميمون الهلالي الكوفي‎‎) (৭২৫ – ফেব্রুয়ারি ২৫, ৮১৪(৮১৪-০২-২৫)) তাবি`ঈ-পরবর্তী যুগের মক্কার বিখ্যাত ইসলামিক পণ্ডিত। ইসলামের তৃতীয় প্রজন্ম তাবি`ই-ত্-তাবি`ঈনদের উল্লেখযোগ্য ব্যক্তিবর্গের মধ্যে তিনি অন্যতম। তিনি মূলত হাদীস ও তাফসীর শাস্ত্রের তৎকালীন অন্যতম শ্রেষ্ঠ পণ্ডিত ছিলেন। ইমাম আয-যাহাবী তাঁকে "শাইখ-উল-ইসলাম" হিসেবে অভিহিত করেন।

জীবন
----

ইবনে উয়াইনাহর পিতা উয়াইনাহ ইবনে আবি ইমরান মূলত ছিলেন কুফার অধিবাসী, পরবর্তীতে মক্কায় স্থানান্তরিত হন। ইবনে উয়াইনাহ ৭২৫ সালে জন্মগ্রহণ করেন। তাঁর শিক্ষকদের মধ্যে ইমাম আয-যুহরি, আমর ইবনে দিনার উল্লেখযোগ্য। তিনি মক্কায় বাস করতেন। তাঁর ৯ জন ভাই ছিল, তাঁদের মধ্যে উল্লেখযোগ্য ৪ জন হলেন মুহাম্মাদ, ইব্রাহিম, আদম ও ইমরান।

### কর্মজীবন

ইবনে উয়াইনাহ একজন নির্ভরযোগ্য রাবি (হাদিস বর্ণনাকারী) ছিলেন। তাঁর ছাত্রদের মধ্যে ইমাম শাফিঈ ছিলেন জগৎবিখ্যাত ইমাম।

### মৃত্যু

ইবনে উয়াইনাহ ৮১৪ সালে ৯১ বছর বয়সে মক্কায় মৃত্যুবরণ করেন।

অবদান
-----

ইবনে উয়াইনাহ ইমাম মালিকের "মুয়াত্তা" অনুসরণ করে হাদিস সংকলন  করেন। হাদিস সংকলনটি "আল-জামি" নামে পরিচিত। তিনি তাফসীর নিয়েও কাজ করেন।

তথ্যসূত্র
---------

1. ↑  adh-Dhahabī, Muhammad ibn Ahmad (১৯৫৭)। al-Mu`allimī, সম্পাদক। *Tadhkirah al-Huffāż* (Arabic ভাষায়)। **1**। Hyderabad: Dairah al-Ma`ārif al-`Uthmāniyyah। পৃষ্ঠা 262–5। উদ্ধৃতি শৈলী রক্ষণাবেক্ষণ: অচেনা ভাষা (link)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* ইসরায়েল
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* রেরো (সুইজারল্যান্ড)
	+ ১
* ইসলাম আনসিক্লোপেডিসি

 |
**রঙ্গন** ফুল যা শোভাবর্ধনকারী উদ্ভিদ হিসেবে অতি জনপ্রিয়। এটি গুল্ম জাতীয় উদ্ভিদ

আকার
----

রঙ্গন ঘন চিরসবুজ গুল্ম জাতীয় উদ্ভিদ যা তিন থেকে ছয় মিটার পর্যন্ত উঁচু হয়। রঙ্গনের মঞ্জুরিপত্র বিশিষ্ট গাঢ় লালবর্ণের পুষ্প-মঞ্জুরিতে থাকে অসংখ্য পুষ্পের সমাবেশ। পাতার বিন্যাস ঘন। পাতা সরল ও প্রতিমুখ বা আবর্ত, কিনারা অখ, উপপত্র দুটি বৃত্তের মাঝে অবস্থিত। ফুল নলাকৃতি, তারার মতো চারটি পাপড়ির বিন্যাস।

রঙ্গন গাছ

বংশবিস্তার
----------

রুদ্রাকৃতির সবুজ ফল থেকে গাছের চারা জন্মানো যায় কিংবা পরিণত গাছের ডাল নিচ থেকে কেটে মাটিতে রোপণ করে নিয়মিত জল দিয়ে পরিচর্যা করলে ক'দিন পরই মূল গজায়। জোড় কলম করেও রঙ্গনের বংশবিস্তার করা যায়।

চিত্রশালা
---------

* কমলা রঙ্গনকমলা রঙ্গন
* গোলাপী রঙ্গনগোলাপী রঙ্গন
* গোলাপী রঙ্গনগোলাপী রঙ্গন
* গোলাপী রঙ্গনগোলাপী রঙ্গন
* লাল রঙ্গনলাল রঙ্গন
* লাল রঙ্গনলাল রঙ্গন
* হলুদ রঙ্গনহলুদ রঙ্গন
* হলুদ রঙ্গনহলুদ রঙ্গন
* লাল রঙ্গন গুচ্ছলাল রঙ্গন গুচ্ছ
* রঙ্গনের কলিরঙ্গনের কলি

তথ্যসূত্র
---------

1. 1 2 3  *রঙ ছড়াল রঙ্গন[*স্থায়ীভাবে অকার্যকর সংযোগ*]*, ড. মধুশ্রী ভদ্র, দৈনিক জনকণ্ঠ। ঢাকা থেকে প্রকাশের তারিখ: ৩ জুন ২০১১ খ্রিস্টাব্দ।
**বরদপুর রেলওয়ে টাউন** ভারতের আসাম রাজ্যের করিমগঞ্জ জেলার একটি শহর। পাশাপাশি বদরপুর টাউন এবং বরদপুর রেলওয়ে টাউন একই সময়ে বরদপুর নগরীয় এলাকা রূপে গঠিত হয়, এই জেলায় দুটি একটি নগর এলাকা উল্লেখযোগ্য।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৪°৫১′৪৪″ উত্তর ৯২°৩৩′৩৪″ পূর্ব﻿ / ﻿২৪.৮৬২২২° উত্তর ৯২.৫৫৯৪৪° পূর্ব﻿ / 24.86222; 92.55944।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে বরদপুর রেলওয়ে টাউনের জনসংখ্যা হল ৯,৯৪০ জন। এর মধ্যে পুরুষ ৫১% এবং নারী ৪৯%। বদরপুর শহরের গড় সাক্ষরতার হার ৮৪%, সারা ভারতের সাক্ষরতার হার ৫৯.৫%, তার চাইতে বদরপুরের সাক্ষরতার হার বেশি। পুরুষদের মধ্যে সাক্ষরতার হার ৫৩% এবং নারীদের মধ্যে সাক্ষরতার হার ৪৭%। এই শহরের জনসংখ্যার ৮% হল ৬ বছর বা তার কম বয়সী। বদরপুর রেলওয়ে টাউনের জনসংখ্যার বেশিরভাগই পূর্ববাংলা (বাংলাদেশ) থেকে এসেছিল যারা বিভক্তর সময় এবং পরে স্থানান্তরিত হয়েছিল।

তথ্যসূত্র
---------

1. ↑  "Badarpur Railway Town - Assams.Info"। *www.assams.info*। সংগ্রহের তারিখ ২০১৯-০৫-১৮।
2. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
**টাপির** (ইংরেজি: Tapir); ( /ˈteɪpər/ TAY-pər বা /təˈpɪər/ tə-PEER) শুকর সদৃশ্য স্তন্যপায়ী চতুষ্পদী বন্য জন্তুবিশেষ। এ প্রজাতির প্রাণীটি টাপিরিডে পরিবারভূক্ত একমাত্র গণ *টাপিরাস* থেকে উদ্ভূত। দক্ষিণ আমেরিকা, মধ্য আমেরিকা দেশগুলোর জঙ্গলে এদের আবাসস্থল।

এদের চারটি প্রজাতি রয়েছে। ব্রাজিলীয় টাপির, মালয় টাপির, বেয়ার্ড'স টাপির এবং পাহাড়ী টাপির। সকল প্রজাতির টাপিরই বন্য পরিবেশ থেকে বিলুপ্ত হয়ে যাবার পথে কিংবা বিপন্ন অবস্থায় রয়েছে। তাদের নিকটতম সম্পর্কযুক্ত প্রাণী হিসেবে রয়েছে ঘোড়া ও গন্ডার। তন্মধ্যে মালয় টাপিয় বা এশীয় টাপিরের অবস্থান দক্ষিণ-পূর্ব এশিয়ায়। ঘন বনাঞ্চলে ও জলের কাছাকাছি এলাকায় বাস করতে এরা পছন্দ করে।

বৈশিষ্ট্যাবলী
-------------

টাপির গড়পড়তা ১ মিটার বা ৩ ফুট উচ্চতাবিশিষ্ট হয়ে থাকে। লম্বায় ২ মিটার বা ৭ ফুট এবং দেহের ওজন ১৫০-৩০০ কিলোগ্রাম বা ৩৩০-৭০০ পাউন্ডের হয়। শারীরিক কাঠামো গোলাকার এবং খুব ছোট লেজ রয়েছে। খুঁরাকৃতি পায়ের চারটি পায়ের পাতা সম্মুখের পায়ে এবং তিনটি পিছনের পায়ে বিদ্যমান যা এদেরকে কর্দমাক্ত ও নরম মাটিতে থাকতে সহায়তা করে। ওষ্ঠভাগের ঊর্ধ্বাংশ খাঁটো শূড়াকৃতি এবং লম্বা জিহ্বা রয়েছে। গায়ে অল্প লালচে-বাদামী-ধূসর কিংবা কালো লোম আছে। তন্মধ্যে ব্যতিক্রম হিসেবে রয়েছে পাহাড়ী টাপির। পাহাড়ী টাপিরের লম্বাটে লোম আছে। এশীয় টাপিরের পিছন দিকে ও পায়ে কালো লোম আছে এবং মাঝখানের অংশ সাদা রঙের। সকল শাবকের দেহই হাল্কা মিশেল, বাদামী বর্ণের হয়ে থাকে।

টাপির ভালভাবে কোন কিছু দেখতে পায় না। কিন্তু এদের শ্রবণশক্তি খুবই প্রখর এবং ভাল ঘ্রাণশক্তির অধিকারী চতুষ্পদী প্রাণী। এছাড়াও এরা ভাল এশিয়ান হাতির মতো পানিতে সাঁতার কাটতে জানে। টাপির রাতে সক্রিয় হয়ে ওঠে অর্থাৎ এরা নিশাচর প্রাণী। গাছের পাতা, ফলমূল, শাকসব্জী, বাদাম এদের খাদ্যতালিকায় রয়েছে। এরা একাকী ঘুরে বেড়াতে ভালবাসে।

জীবনকাল
-------

এদের গর্ভধারনের সময়কাল প্রায় ১৩ মাস। স্ত্রী টাপিরের একজোড়া স্তন আছে ও একটিমাত্র শাবক প্রসব করে। স্বাভাবিকভাবে স্ত্রী প্রাণীটি দু'বছর অন্তর অন্তর গর্ভধারণ করতে পারে। অর্ধ-বছর পর শাবক তার শৈশবের গায়ের রঙটি হারাতে শুরু করে ও সহজাত লোম জন্মায়। এক বছর অতিক্রান্ত হলে শিশু টাপিরকে পরিপূর্ণ টাপিরের ন্যায় দেখা যায়। ঐসময়ই এরা মায়ের সান্নিধ্য ছেড়ে দেয়। তিন থেকে পাঁচ বছর বয়সের মধ্যেই এদের জীবন পূর্ণাঙ্গতা পায়। এক্ষেত্রে স্ত্রীজাতীয় টাপিরের শারীরিক সক্ষমতা পুরুষের তুলনায় পূর্বেই অর্জন করে। বন্য পরিবেশ এবং আবদ্ধ অবস্থায় চিড়িয়াখানায় গড়পড়তা ২৫ থেকে ৩০ বছর পর্যন্ত এরা বেঁচে থাকে। শৈশব ও মিলনের সময় ছাড়া এরা অধিকাংশ সময়ই একাকী থাকে।

তথ্যসূত্র
---------

1. ↑  Gorog, A. 2001. Tapirus terrestris, Animal Diversity Web. Retrieved June 19, 2006
2. ↑  ""Woodland Park Zoo Animal Fact Sheet: Malayan Tapir *(Tapirus indicus)*". Zoo.org. Retrieved 2009-11-02"। ২০০৬-০৮-২৯ তারিখে মূল থেকে আর্কাইভ করা। সংগ্রহের তারিখ ২০১২-০৯-০১।
3. ↑  "Morris, Dale. "Face to face with big nose." BBC Wildlife, March 2005, page 37" (পিডিএফ)। ৬ মে ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ সেপ্টেম্বর ২০১২।

বহিঃসংযোগ
---------

উইকিপিডিয়ার সহপ্রকল্পে**টাপির*** উইকিঅভিধান হতে সংজ্ঞা
* কমন্স হতে মিডিয়া
* উইকিসংবাদ হতে সংবাদ
* উইকিউক্তি হতে উক্তিসমূহ
* উইকিসংকলন হতে পাঠ্যসমূহ
* উইকিবই হতে পাঠ্যবই
* উইকিবিশ্ববিদ্যালয় হতে শিক্ষা উপকরণ
* উইকিপ্রজাতি হতে শ্রেণীবিন্যাস

* IUCN/SSC Tapir Specialist Group
* The Tapir Gallery at The Tapir Preservation Fund website
* World Tapir Day website
* Baird's Tapir Project of Costa Rica
ডাউনটাউন সান জোসে, সিলিকন ভ্যালির রাজধানী হিসেবে মনে করা হয়
**সিলিকন ভ্যালি** (যুক্তরাষ্ট্র) হল ৩০০ বর্গমাইল এলাকা জুড়ে বিস্তৃত একটি জায়গা যা উত্তর ক্যালিফোর্নিয়া তে অবস্থিত। সান ফ্রান্সিস্কো এবং স্যান হোসে এই দুই শহরের মাঝামাঝি এই সিলিকন ভ্যালি। ১৯৯৫ সালের পর সিলিকন ভ্যালি হয়ে উঠে ইন্টারনেট অর্থনীতি এবং উচ্চ প্রযুক্তি সঙ্ক্রান্ত বাণিজ্যিক কেন্দ্র। এখানেই জন্ম লাভ করেছে ইয়াহু!, গুগল, ইবে এর মত বড় ইন্টারনেট ডট কম কোম্পানি গুলো। ২০০০ সালে এখানে গড়ে ওঠা প্রায় ৪০০০ উচ্চ প্রযুক্তি কোম্পানি গুলো প্রায় ২০০ বিলিয়ন ডলারের বাণিজ্য করেছে আর এর সিংহভাগ হচ্ছে তথ্য প্রযুক্তি সম্পর্কিত বিনিয়োগের মাধ্যমে।

উল্লেখযোগ্য কোম্পানিসমূহ
------------------------

* গুগল
* ইয়াহু!
* অ্যাডোবি সিস্টেমস
* অ্যাডভান্সড মাইক্রো ডিভাইসেস
* অ্যাপল কম্পিউটার
* হিউলেট প্যাকার্ড কোম্পানি
* ইন্টেল কর্পোরেশন
* ইবে
* এনভিডিয়া
* ওরাকল কর্পোরেশন
* সিমেটেক
* সান মাইক্রোসিস্টেম্‌স
* আসুস
* ফেসবুক
* ম্যাকফি
* অপেরা সফটওয়্যার
* সিমেন্স

তথ্যসূত্র
---------

1. ↑  "San Francisco—Silicon Valley North from *The Wall Street Journal*
2. ↑    ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে from SiliconValley.com
3. ↑    ওয়েব্যাক মেশিনে আর্কাইভকৃত ২৩ অক্টোবর ২০১৩ তারিখে from PriceWaterhouseCoopers.com
**টানেলের উপপাদ্য** সংখ্যা তত্ত্বের আলোচনাধীন একটি বিষয় যা কংগ্রুয়েন্ট সংখ্যার সমস্যার একটি আংশিক সমাধান এবং বার্চ ও সুইনার্টন-ডায়ারের অনুমানের অধীনে এর একটি পূর্ণাঙ্গ সমাধান দেয়।

কংগ্রুয়েন্ট সংখ্যার সমস্যা
---------------------------

মূল নিবন্ধ: কংগ্রুয়েন্ট সংখ্যার সমস্যা
কোন ধনাত্মক পূর্ণ সংখ্যা তিনটি বাহুর দৈর্ঘ্যই মূলদ সংখ্যা এমন কোন সমকোণী ত্রিভুজের ক্ষেত্রফল কিনা তা নির্ণয় করার ব্যাপারটিই কংগ্রুয়েন্ট সংখ্যার সমস্যা নামে পরিচিত। টানেলের উপপাদ্য অতি সরল কয়েকটি ডায়োফ্যান্টাইন সমীকরণের পূর্ণাঙ্গ সমাধানের সংখ্যার সাথে এই সমস্যাটির সম্পর্ক স্থাপন করে।

উপপাদ্য
-------

বর্গ নয় বা বর্গ মুক্ত এমন একটি পূর্ণ সংখ্যা *n* এর ক্ষেত্রে একে নিম্নোক্তভাবে সংজ্ঞায়িত করা যাক

{\displaystyle {\begin{aligned}A\_{n}&=\#\{(x,y,z)\in \mathbb {Z} ^{3}\mid n=2x^{2}+y^{2}+32z^{2}\},\\B\_{n}&=\#\{(x,y,z)\in \mathbb {Z} ^{3}\mid n=2x^{2}+y^{2}+8z^{2}\},\\C\_{n}&=\#\{(x,y,z)\in \mathbb {Z} ^{3}\mid n=8x^{2}+2y^{2}+64z^{2}\},\\D\_{n}&=\#\{(x,y,z)\in \mathbb {Z} ^{3}\mid n=8x^{2}+2y^{2}+16z^{2}\}.\end{aligned}}}
*n* কে একটি কংগ্রুয়েন্ট সংখ্যা বিবেচনা করা হলে টানেলের উপপাদ্যটি বলে যে, যদি *n* বিজোড় হয় তবে 2*A**n* = *B*n এবং যদি *n* জোড় সংখ্যা হয় তবে 2*C**n* = *D**n*। এর বিপরীতে, {\displaystyle y^{2}=x^{3}-n^{2}x} আকারের উপবৃত্তাকার বক্ররেখাসমূহের জন্য যদি বার্চ ও সুইনার্টন-ডায়ারের অনুমান সত্য হয় তাহলে *n* যে একটি কংগ্রুয়েন্ট সংখ্যা সেই উপসংহারে আসার জন্য এই সমতাগুলো যথেষ্ট।

ইতিহাস
------

এই উপপাদ্যটির নাম মার্কিন সংখ্যা তত্ত্ববিদ জেরোল্ড বেটস টানেলের নামানুসারে নামকরণ করা হয়েছে। জেরোল্ড টানেল ১৯৮৩ সালে এটি প্রমাণ করেন।

গুরুত্ব
-------

টানেলের উপপাদ্যের গুরুত্ব এই যে, এই উপপাদ্যটি যে লক্ষণ বা ক্রাইটেরিয়া প্রদান করে তা একটি নির্দিষ্ট গণনার মাধ্যমে পরীক্ষণযোগ্য। উদাহরণস্বরূপ, একটি নির্দিষ্ট সংখ্যা *n* এর জন্য *A**n*,*B**n*,*C**n*,*D**n* সংখ্যাগুলোকে {\displaystyle -{\sqrt {n}},\ldots ,{\sqrt {n}}} পাল্লার মধ্যে *x*,*y*,*z* এর সাহায্যে বিস্তারিতভাবে অনুসন্ধানের মাধ্যমে গণনা করা যেতে পারে।

তথ্যসূত্র
---------

* Koblitz, Neal (২০১২), *Introduction to Elliptic Curves and Modular Forms*, Graduate Texts in Mathematics (Book 97) (2nd সংস্করণ), Springer-Verlag, আইএসবিএন 978-1-4612-6942-7 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Tunnell, Jerrold B. (১৯৮৩), "A classical Diophantine problem and modular forms of weight 3/2", *Inventiones Mathematicae*, **72** (2): 323–334, hdl:10338.dmlcz/137483 অবাধে প্রবেশযোগ্য, ডিওআই:10.1007/BF01389327 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গণিত এবং এর প্রয়োগসমূহে, **মূল গড় বর্গকে** (**RMS** বা **rms** বা **আরএমএস**) গড় বর্গের (এক সেট সংখ্যার বর্গের গাণিতিক গড়) বর্গমূল হিসাবে সংজ্ঞায়িত করা হয়। আরএমএসকে **দ্বিঘাত গড়**  হিসাবেও চিহ্নিত করা হয় এবং এটি ২ ঘাতসম্পন্ন সাধারণীকৃত গড়ের একটি বিশেষ ক্ষেত্র। আরএমএসকে একটি চক্রের সময়কালের তাত্ক্ষণিক মানগুলির বর্গের সমাকলন পদগুলির ক্ষেত্রে ধারাবাহিকভাবে পৃথক ফাংশনের জন্যও সংজ্ঞায়িত করা যায়।

পরিবর্তী তড়িৎ প্রবাহের জন্য, আরএমএস হলো ধ্রুব একমুখী বিদ্যুৎ প্রবাহের মানের সমান যা রোধকে একই পরিমাণ শক্তি অপচয় করে।

সংজ্ঞা
------

*n* সংখ্যক মানের সেটের {\displaystyle \{x\_{1},x\_{2},\dots ,x\_{n}\}} ক্ষেত্রে আরএমএস হলো,

{\displaystyle x\_{\text{RMS}}={\sqrt {{\frac {1}{n}}\left(x\_{1}^{2}+x\_{2}^{2}+\cdots +x\_{n}^{2}\right)}}}
{\displaystyle T\_{1}\leq t\leq T\_{2}} সময় ব্যবধানে অবিচ্ছিন্ন ফাংশনের (বা তরঙ্গাকার ফাংশন) *f*(*t*) জন্য সংশ্লিষ্ট সূত্র

{\displaystyle f\_{\text{RMS}}={\sqrt {{1 \over {T\_{2}-T\_{1}}}{\int \_{T\_{1}}^{T\_{2}}{[f(t)]}^{2}\,dt}}},}
এবং সমস্ত সময়ের জন্য কোনও ফাংশনের আরএমএস

{\displaystyle f\_{\text{RMS}}=\lim \_{T\rightarrow \infty }{\sqrt {{1 \over {2T}}{\int \_{-T}^{T}{[f(t)]}^{2}\,dt}}}.}

তথ্যসূত্র
---------

1. 1 2  *A Dictionary of Physics (6 ed.)*। Oxford University Press। ২০০৯। আইএসবিএন 9780199233991।
2. ↑  Thompson, Sylvanus P. (১৯৬৫)। *Calculus Made Easy*। Macmillan International Higher Education। পৃষ্ঠা 185। আইএসবিএন 9781349004874। সংগ্রহের তারিখ ৫ জুলাই ২০২০। [*স্থায়ীভাবে অকার্যকর সংযোগ*]
3. ↑  Jones, Alan R. (২০১৮)। *Probability, Statistics and Other Frightening Stuff*। Routledge। পৃষ্ঠা 48। আইএসবিএন 9781351661386। সংগ্রহের তারিখ ৫ জুলাই ২০২০।
বাংলাদেশের স্বাধীনতা যুদ্ধের পরপরই রায়েরবাজার বধ্যভূমি থেকে তোলা ছবিতে বুদ্ধিজীবীদের লাশ দেখা যাচ্ছে (*সৌজন্যমূলক ছবি: রশিদ তালুকদার, ১৯৭১*)
ভিয়েতনাম যুদ্ধের সময় মাইলাই গনহত্যা চলাকালে মার্কিন সৈনিকদের হাতে হত্যা হয় ভিয়েতনামের গ্রামের বাসিন্দারা**যুদ্ধাপরাধ** হচ্ছে কোন যুদ্ধ বা সামরিক সংঘাত চলাকালে কোন ব্যক্তি কর্তৃক বেসরকারী জনগণের বিরুদ্ধে সংগঠিত, সমর্থিত ও নির্দিষ্ট সংজ্ঞায়িত অপরাধ কর্মকাণ্ডসমূহ। আন্তর্জাতিক মানবাধিকার আইন অনুসারে যুদ্ধকালীন সংঘাতের সময় বেসরকারী জনগনকে খুন, লুন্ঠন, ধর্ষণ; কারাগারে অন্তরীন ব্যক্তিকে হত্যা; নগর, বন্দর, হাসপাতাল কোন ধরনের সামরিক উস্কানি ছাড়াই ধ্বংস প্রভৃতি যুদ্ধাপরাধ হিসেবে বিবেচিত হয়। ১৮৯৯ ও ১৯০৭ সালের *হেগ কনভেনশন* সর্বপ্রথম যুদ্ধাপরাধ সংক্রান্ত আইনসমূহ লিপিবদ্ধ করে। দ্বিতীয় বিশ্বযুদ্ধে সংগঠিত হওয়া *নূরেমবার্গের হত্যাকাণ্ড ও অপরাধ* বিচার সবচেয়ে আলোচিত যুদ্ধাপরাধ বিচার। আধুনিক যুদ্ধাপরাধের সংজ্ঞা প্রদানের ক্ষেত্রে ১৯৪৫ সালের *লন্ডন ঘোষণা*কে আদর্শ হিসেবে ধরা হয়।

ইতিহাস
------

### রোমান যুগ

১৪৭৪ সালে হলি রোমান সাম্রাজ্যে জার্মান ও আলসেইক সেনাবাহিনীর কমান্ডার পিটার ভন হ্যাজেনব্যাকের যুদ্ধাপরাধ বিচারের জন্য বিশেষ ট্রাইবুনাল গঠিত হয়। এই ট্রাইবুনালকে আন্তর্জাতিকভাবে প্রথম যুদ্ধাপরাধের বিচারের স্বীকৃতি দেয়া হয়।

### লিপজিগ যুদ্ধাপরাধ বিচার

প্রথম বিশ্বযুদ্ধে যুদ্ধাপরাধের জন্য ১৯২১ সালে কতিপয় জার্মান সামরিক বাহিনীর কমান্ডারকে জার্মান সুপ্রীম কোর্টে বিচারের মুখোমুখি করা হয়।

লন্ডন ঘোষণা/ নূরেমবার্গ ট্রায়াল
--------------------------------

১৯৪৫ সালের ৮ আগস্ট প্রকাশিত *লন্ডন ঘোষণা*তে নূরেমবার্গের গণহত্যার বিচার সংক্রান্ত ধারাতে যুদ্ধাপরাধ সর্ম্পকে বিস্তারিত বর্ণনা করা হয়। নূরেমবার্গের বিচার কয়েকটি সামরিক ট্রাইবুন্যালের সমন্বয়ে ১৯৪৫-১৯৪৬ সালে সংগঠিত হয়। এই বিচার জার্মানির বেভারিয়াতে নূরেমবার্গের বিশেষ আদালতে করা হয়। ২৪ জন গ্রেফতার হওয়া নাৎসি জার্মানের নেতার বিরুদ্ধে অভিযোগপত্র গঠন করা হয়। ১৯৪৫ থেকে ১৯৪৯ সাল পর্যন্ত কয়েকটি ধাপে নূরেমবার্গ আন্তর্জাতিক আদালতে নাৎসী যুদ্ধাপরাধীদের বিচার করা হয়। যাদেরকে আদালতে হাজির করা হয় তাদের শাস্তি দেয়া সম্ভব হলেও পলাতকদের গ্রেফতারের পর বিচারের রায় কার্যকর হয়।

সংজ্ঞা
------

নুরেমবার্গ ট্রায়াল হচ্ছে দ্বিতীয় বিশ্বযুদ্ধের পর ১৯৪৫-১৯৪৬ সালে জার্মানির বাওয়ারিয়া রাজ্যর নুরেমবার্গ শহরে অনুষ্ঠিত বিচার প্রক্রিয়ার নাম।

যুদ্ধাপরাধে অভিযুক্ত
--------------------

তথ্যসূত্র
---------

1. ↑  Gary D. Solish (2010) *The Law of Armed Conflict: International Humanitarian Law in War*, Cambridge University Press আইএসবিএন ৯৭৮-০-৫২১-৮৭০৮৮-৭ pp. 301-303
2. ↑  The evolution of individual criminal responsibility under international law By Edoardo Greppi, Associate Professor of International Law at theUniversity of Turin, Italy, International Committee of the Red Cross No. 835, p. 531-553, October 30, 1999.
3. ↑  highlights the first international war crimes tribunal by Linda Grant, Harvard Law Bulletin.
4. ↑  "Report on the Leipzig Trial"। ১০ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১১।
একটি দৃষ্টিভঙ্গি শিফটের কারণে কোনও দূরবর্তী পটভূমির বিরুদ্ধে কোনও সামগ্রীর প্যারাল্যাক্সের সরলিকৃত চিত্রণ।
**বর্ণালীবীক্ষণিক লম্বন** (ইংরেজি: Spectroscopic parallax) তারার দূরত্ব পরিমাপের একটি পদ্ধতি। নাম এমন হলেও এর সাথে প্রকৃতপক্ষে লম্বনের কোন সম্পর্ক নেই। কোন তারার আপাত মান এবং বর্ণালী ধরন জানা থাকলে তা থেকে দূরত্ব বের করা সম্ভব। বোঝাই যাচ্ছে, এজন্য তারাটিকে এমন হতে হবে যাতে তার বর্ণালি ধরন নির্ণয় করা যায়। নিকটবর্তী তারাগুলোর বর্ণালি ধরনই কেবল বর্ণালীবীক্ষণের মাধ্যমে নির্ণয় করা সম্ভব। এজন্য এই পদ্ধতি আমাদের সূর্য থেকে আনুমানিক ১০ কিলোপারসেক দূরত্ব পর্যন্ত প্রয়োগ করা যায়।

প্রক্রিয়াটি বেশ সাধারণ। তারার বর্ণালি ধরন জানা থাকলে হের্ডসব্রং-রাসেল চিত্র থেকে তার পরম প্রভা বের করা যায়, আর প্রভা থেকে পাওয়া যায় পরম মান। পরম মান এবং আপাত মান থেকে দূরত্ব মাপাঙ্ক ব্যবহার করে দূরত্ব নির্ণয় করা যায়। সমীকরণ হচ্ছে:

* {\displaystyle M=m+5-5Log(d)} যেখানে: {\displaystyle d={\frac {1}{\pi }}} এবং \pi হচ্ছে আর্কসেকেন্ডে লম্বন।

সমীকরণটিকে এভাবেও লেখা যায়:

* {\displaystyle M=m+5+5log(\pi )}

প্রধান ধারার সব তারার জন্যই এটি দূরত্ব নির্ণয়ের খুব উপযোগী পদ্ধতি। কিন্তু দানবীয় তারাদের জন্য এটি খুব বেশি কার্যকরী নয়। কারণ লোহিত দানব সহ অন্যান্য দানবদের ক্ষেত্রে এইচআর চিত্র প্রায় উল্লম্ব হয়ে যায় এবং সেক্ষেত্রে উজ্জ্বলতা পরিমাপের অনিশ্চয়তা অনেক বেড়ে যায়।

আকাশগঙ্গার সমতল থেকে লম্বালম্বিভাবে উপরে বা নিচে তাকালে যেসব তারা দেখতে পাওয়া তাদের ক্ষেত্রে এই নিয়ম খুব উপযোগী। কারণ, ধূলিকণা কম থাকায় এসব তারার বর্ণালি ধরন সঠিকভাবে নির্ণয় করা যায়। এই তারাগুলোর দূরত্ব নির্ণয়ের পর একটি সমীকরণ ব্যবহার করে আকাশগঙ্গার এই অঞ্চলে তারার স্থানিক বিন্যাস বের করা যায়। স্থানিক বিন্যাসের এই সমীকরণটি হচ্ছে,

{\displaystyle n(R,z,S)=n(0,,0,S)e^{-R/h\_{R}(S)}e^{-|z|/h\_{z}(S)}}

যেখানে {\displaystyle S} বর্ণালী ধরন, {\displaystyle h\_{R}(S)} স্কেল দৈর্ঘ্য এবং {\displaystyle h\_{z}(S)} স্কেল উচ্চতা
| Personality disorders |
| --- |
| Cluster A (odd) |
| * Paranoid
* Schizoid
* Schizotypal
 |
| Cluster B (dramatic) |
| * Antisocial
* বর্ডারলাইন
* Histrionic
* Narcissistic
 |
| Cluster C (anxious) |
| * Avoidant
* Dependent
* Obsessive–compulsive
 |
| Not specified |
| * Depressive
* Passive-aggressive
* Sadistic
* Self-defeating
* Psychopathic
 |
| * দে
* স
 |

বিপিডির অন্যতম লক্ষণ হল বিসর্জনের তীব্র ভয়।
**বর্ডারলাইন পার্সোনালিটি ডিজর্ডার** (বিপিডি) হল একটি ক্লাস্টার-বি শ্রেণীর ব্যক্তিত্ব বিষয়ক মানসিক সমস্যা, যার প্রধান বৈশিষ্ট্য হল কাজকর্ম, সম্পর্ক এবং আত্মপরিচয় নিয়ে চিহ্নিত আবেগপ্রবণতা ও অস্থিরতার একটি ধরন। এটি উঠতি বয়সে ও পরিণত বয়সের প্রাথমিক দিকে উপস্থিত থাকে এবং বিভিন্ন ধরনের প্রসঙ্গ ও পরিস্থিতিতে ঘটে।

এর অন্যান্য বৈশিষ্ট্যগুলো হল: কারও দ্বারা পরিত্যাক্ত বা বশীভূত হবার ভয়, অতিরিক্ত রাগ ও রুক্ষ মেজাজ, এ সকল কারণে অন্যরা তাদেরকে সহজে বুঝতে পারে না। রোগীগণ সর্বদা অপরকে চরম ভাল বা চরম খারাপ শ্রেণীতে বিভক্ত করে এবং সবসময় উচ্চ ইতিবাচক আশা এবং উচ্চ হতাশার মাঝে একাদিক্রমে বিচরণ করতে থাকে। তারা যে কোন বিষয়েই বারবার খুব দ্রুত সিদ্ধান্ত পরিবর্তন করে এবং সিদ্ধান্তহীনতার দন্দ্বে ভোগে। নিজের ক্ষতি করা, আত্মহত্যা প্রবণতা এবং কোন বিষয়ে অতিরিক্ত উত্তেজনা বা অস্বাভাবিক আচরণ করা এক্ষেত্রে অতি সাধারণ বৈশিষ্ট্য।

এটি একটি প্রাতিষ্ঠানিকভাবে স্বীকৃত মানসিক সমস্যা। ব্যক্তিত্ব সম্পর্কিত মানসিক সমস্যাগুলো যেহেতু একটি দীর্ঘ সময়ের অনমনীয় ও নিয়মিত আচরণিক সমস্যা, তাই উঠতি বয়সের আগে অনেকেই এর রোগ নির্নয়ে অনাগ্রহ প্রকাশ করেন। অনেক বিশেষজ্ঞের মতে, চিকিৎসা না করালে এ সমস্ত লক্ষণসমূহের আরও খারাপ পর্যায়ে যাওয়ার সম্ভাবনা থাকে।

তথ্যসূত্র
---------
রাজ মান সিংহ চিত্রকার
চিত্রকার অঙ্কিত মথুরা পাখি
**রাজ মান সিংহ চিত্রকার** (১৭৯৭ - ১৮৬৫) হলেন একজন নেপালি চিত্রকর, যিনি ১৯শ শতাব্দীর মাঝামাঝি ব্রিটিশ ও নেপালি রাজদরবারের জন্য অনেকগুলো চিত্র অঙ্কন করেন। তিনি বিশেষত প্রাকৃতিক ইতিহাস সংক্রান্ত চিত্র, বিশেষ করে হিমালয়ের স্তন্যপায়ী ও পাখিদের চিত্র অঙ্কন করেন। তিনি জল রঙের মাধ্যমে ঐতিহ্যবাহী উপাসনামূলক প্রেক্ষাপটে ইউরোপীয় চিত্রকলা ও রীতির সমাবেশ ঘটান। রাজ মান সিংহ নেপালি চিত্রকলায় সর্বপ্রথম পাশ্চাত্যের অনুরূপ আলোকসম্পাত ও পার্স্পেকটিভের সমাবেশ ঘটান এবং সেই সাথে তাকে নেপালি চিত্রকলায় ত্রিমাত্রিকতা আনয়নকারী হিসেবেও সম্মানিত করা হয়। অনেক পণ্ডিত রাজ মান সিংহকে নেপালি শিল্পকলার পথিকৃৎ হিসেবে অভিহিত করেন, যদিও ব্রায়ান হজসনের অধীনে কাজ করার পূর্বে তার সম্পর্কে খুব একটা জানা যেত না।

শিল্পকলা ও প্রেক্ষাপট
---------------------

বেঙ্গল এশিয়াটিক সোসাইটির (১৮৪৩) জন্য রাজ মান সিংহের অঙ্কিত ও স্বাক্ষরিত ভুটানি বৃহৎ উড়ন্ত কাঠবিড়ালির চিত্র
রাজ মান সিংহ নেপালের কাঠমান্ডুর ঐতিহ্যবাহী চিত্রকার পরিবারে জন্মগ্রহণ করেন। ঐতিহাসিকভাবে চিত্রকারেরা নেপালের নেওয়ার জাতির অন্তর্ভুক্ত শিল্পী গোষ্ঠী। সে কারণে রাজ মান সিংহ পৌভা ও অন্যান্য ধর্মীয় শিল্পকলার সাথে সরাসরি সংযুক্ত ছিলেন। সেই সময়ে তিনি কাঠমান্ডুতে অবস্থানরত ব্রিটিশ নাগরিক ব্রায়ান হাটন হজসনের নজরে আসেন। ব্রায়ান হজসন ধর্ম, ভাষা, সাহিত্য, নৃতত্ত্ব এবং হিমালয়ের প্রাণিদের বিষয়ে পণ্ডিত ছিলেন। হজসন তার গবেষণার্থে সংগ্রহের জন্য পাখি ও স্তন্যপায়ীদের জল রঙে চিত্র আঁকার একজন চিত্রকর খুঁজছিলেন। সে সময় তিনি এ কাজে রাজ মান সিংহকে নিযুক্ত করেন।

হজসনের অধীনে রাজ মান সিংহ প্রাকৃতিক পরিবেশে বিষয়বস্তুর দৃষ্টিভঙ্গি এবং কাগজে তাদের জীবন্ত চিত্র ফুটিয়ে তুলতে শিখে যান, যেখানে তিনি পূর্বে নেপালের ঐতিহ্যবাহী পটে পুঁথিগত দেবতাদের ঐতিহাসিক চিত্র অঙ্কনে অভ্যস্ত ছিলেন। তিনি ১৮২০ এর দশক থেকে ১৮৫০ এর দশকের মধ্যে হজসনের জন্য প্রাণিদের সহস্রাধিক উৎকৃষ্ট মানের বৈশিষ্ট্যসূচক চিত্রকর্ম তৈরি করেন।

সম্মাননা
--------

সাম্প্রতিক সময়ে রাজ মান সিংহ চিত্রকারের যুগান্তরকারী চিত্রকর্মগুলো প্রকাশিত হওয়ার পর তিনি ব্যাপকভাবে পরিচিতি লাভ করেন, যদিও এর পূর্বে তিনি নেপালের শিল্পকলার ইতিহাসে তেমন একটা পরিচিত মুখ ছিলেন না। ১৯শ শতাব্দীতে নেপালি শিল্পকলার বিকাশে রাজ মান সিংহ চিত্রকারের অবদানের স্মরণে ২০১২ খ্রিষ্টাব্দের ৩১ ডিসেম্বর নেপাল সরকারের ডাক সেবা বিভাগ তার স্বচিত্র সংবলিত দুইটি স্মারক ডাকটিকিট প্রকাশ করে। ডাকটিকিটগুলোতে তার জল রঙে অঙ্কিত পাখি ও স্তন্যপায়ীর চিত্রও অন্তর্ভুক্ত ছিল।

তথ্যসূত্র
---------

1. 1 2  Chitrakar, Madan (২০১২)। "Raj Man Singh Chitrakar (1797-1865): The Discovery of a Pioneer Artist"। *Nepali Art*। Kathmandu: Teba-Chi Studies Centre। পৃষ্ঠা 113–121। আইএসবিএন 978-9937-2-4933-1।
2. ↑  Joshi, Harihar Raj; Joshi, Indu (২০০৫)। *The First Nepali Pioneer Artist: Raj Man Singh Chitrakar*। Nepal Studies। আইএসবিএন 9781935041405।
3. ↑  "The Hodgson Drawings Collection"। *Natural History Museum*। সংগ্রহের তারিখ ৩০ নভেম্বর ২০১৩।
4. ↑  Subedi, Abhi (১৩ অক্টোবর ২০১২)। "Of history and art"। *The Kathmandu Post*। ১ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৩।
5. ↑  "Commemorative stamps issued"। *The Kathmandu Post*। ১ জানুয়ারি ২০১৩। ২ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৩।
**রাজ শ্রীকান্ত ঠাকরে** (মারাঠি উচ্চারণ: [ɾaːd͡ʒ ʈʰaːkɾeː], জন্ম **স্বরাজ শ্রীকান্ত ঠাকরে**; ১৪ জুন ১৯৬৮) একজন ভারতীয় রাজনীতিবিদ এবং একটি আঞ্চলিক রাজনৈতিক দল মহারাষ্ট্র নবনির্মাণ সেনা (এমএনএস) এর চেয়ারপারসন। তিনি বাল ঠাকরের ভাইপো এবং শিবসেনা প্রধান এবং ১৯তম ও বর্তমান মহারাষ্ট্রের মুখ্যমন্ত্রী উদ্ধব ঠাকরের চাচাতো ভাই।

প্রারম্ভিক জীবন
---------------

রাজ ঠাকরের দেওয়া নামটি স্বররাজের একটি কপটতা।[] তার বাবা-মা ছিলেন শ্রীকান্ত ঠাকরে (বাল ঠাকরের ছোট ভাই) এবং কুন্দা ঠাকরে (বাল ঠাকরের স্ত্রী মীনা ঠাকরের ছোট বোন)। ছোটবেলায় তিনি তবলা, গিটার ও বেহালা শিখেছিলেন। ঠাকরে মুম্বাইয়ের স্যার জে.জে. ফলিত শিল্প ইনস্টিটিউটে স্নাতক হওয়ার পর তিনি কার্টুনিস্ট হিসেবে বাল ঠাকরের সাপ্তাহিক ম্যাগাজিন মার্মিক-এ যোগ দেন।

রাজনৈতিক জীবন
-------------

রাজ ঠাকরের সমর্থকরা মুম্বাইয়ের শিবাজি পার্কে তার সমাবেশে যোগ দেন
### শিবসেনার যোগদানের প্রথম বছর

ভারতীয় বিদ্যার্থী সেনা নামে শিবসেনার ছাত্র শাখা চালু করে ঠাকরে তার রাজনৈতিক জীবন শুরু করেন। ১৯৯০ সালের মহারাষ্ট্র বিধানসভা নির্বাচনের প্রচারের সময় তিনি সুপরিচিত হয়েছিলেন। ১৯৯০ এর দশকে রাজ নিজেকে তার কাকা বালাসাহেবের উত্তরাধিকারী হিসাবে বিশ্বাস করতেন। যাইহোক, বালাসাহেব তার নিজের ছেলে উদ্ধবকে প্রবল নির্বাচনে অগ্রাধিকার দিয়েছিলেন।

বিতর্ক
------

### ২০০৮ সালে উত্তর ভারতীয় বিরোধী অভিযান

মূল নিবন্ধ: ২০০৮ সালে মহারাষ্ট্রে উত্তরপ্রদেশী ও বিহারি অভিবাসীদের উপর হামলা
২০০৮ সালের ফেব্রুয়ারীতে রাজ ঠাকরে  উত্তর ভারতীয় রাজ্য উত্তর প্রদেশ এবং মহারাষ্ট্রের বিহার থেকে অভিবাসীদের বিরুদ্ধে এবং তার বাণিজ্যিক রাজধানী মুম্বাইতে একটি সহিংস আন্দোলনের নেতৃত্ব দেন । শিবাজি পার্কে একটি সমাবেশে রাজ সতর্ক করে দিয়েছিলেন যে যদি মুম্বাই এবং মহারাষ্ট্রে এই লোকদের (উত্তর ভারতীয়দের) দাদাগিরি (ভীতিকর আধিপত্য) চলতে থাকে তবে তিনি তাদের মহানগর ছেড়ে যেতে বাধ্য হবেন।

তথ্যসূত্র
---------

1. 1 2 3  MNS official website  ওয়েব্যাক মেশিনে আর্কাইভকৃত ১৭ ডিসেম্বর ২০১৩ তারিখে Accessed October 2011.
2. ↑  "Raj Thackeray"। *Business Standard India*। সংগ্রহের তারিখ ৯ ডিসেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "The return of Raj"। *Hindustan Times* (ইংরেজি ভাষায়)। ৩১ অক্টোবর ২০০৯। সংগ্রহের তারিখ ২৭ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Raj says violence is legit, slams BJP leaders"। *IBN Politics*। CNN-IBN। ২৪ ফেব্রুয়ারি ২০০৮। ১২ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **রাজ ঠাকরে** সংক্রান্ত মিডিয়া রয়েছে।

* ফেসবুকে রাজ ঠাকরে

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |